**Mântuire**

*Dumitru Negrea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Al zilei mărunte şi somnului ornic

Răzbate spre-apus şi-ncet înspre noapte;

E ora la care nu sunt nevolnic

Trăiesc nemişcat şi mai repede, poate.

Lumina solară nestinsă şi grea

Mi-ascunse în zi al stelelor licăr;

Acum, dintr-o dată eu pot revedea

Şi raze şi umbre - în mine le stâmpăr.

Iar ceasul se zbate mai rar în afară

Şi porţi negândite spre mine se-aprind,

Credinţe şi fapte din noaptea stelară

În minte şi-n inimă din nou le cuprind.

Etern dialog demiurgic şi trist

Îl port necuprins în uitare

Şi încă puţin aş mai vrea să exist,

Străbătând împăcat vechi nelinişti solare…

August 1999